open-index/open-wikipedia-markdown huggingface dataset:
Γονιδιακή έκφραση

Στη γενετική, και ειδικότερα στη μοριακή βιολογία, με τον όρο **γονιδιακή έκφραση** ή **έκφραση γονιδίων** (αγγλ.: *gene expression*) χαρακτηρίζεται ο τρόπος μεταφοράς του γονιδίου  σε πρωτεϊνη.

Γενικά η έκφραση γονιδίων εξισώνεται με τη διαδικασία της μεταγραφής και της μετάφρασης. Στη περίπτωση όμως που το προϊόν είναι μόνο RNA τότε εμπλέκεται *μόνο* η μεταγραφή. Έτσι όταν λέμε ότι ένα «γονίδιο εκφράζεται» αυτό σημαίνει πως πρόκειται για *ενεργό γονίδιο*.
Γονιδιολογία

Η **γονιδιολογία** (genecology) είναι ένας σύγχρονος επιμέρους επιστημονικός κλάδος της Γενετικής με ιδιαίτερο αντικείμενο έρευνας και μελέτης περισσότερο επί του πληθυσμού των φυτών σε σχέση με τον βιότοπο και τη γενετική δομή τους.

Συυνδέεται στενά με την οικογενετική (ecogenetics), αλλά η γονιδιολογία εστιάζεται κυρίως στο οικολογικό πλαίσιο αναζητώντας αλλαγές και αλληλεπιδράσεις μεταξύ των ειδών, ενώ η οικογενετική εστιάζει περισσότερο στις γενετικές ανταποκρίσεις προς το περιβάλλον.
## Παραπομπές σημειώσεις


Κατηγορία:Γενετική
Κατηγορία:Οικολογία
Κατηγορία:Βοτανική
Κατηγορία:Γονίδια
Κατηγορία:Μοριακή βιολογία
Οπισθόδομος

Με τον όρο **οπισθόδομος** στην αρχιτεκτονική του αρχαιοελληνικού ναού εννοείται ο οπίσθιος χώρος του αρχαίου ελληνικού ναού με είσοδο από το εξωτερικό του οικοδομήματος, διαμορφωμένη με δύο κίονες ανάμεσα στις παραστάδες των μακρών τοίχων. Άλλοτε ο οπισθόδομος ήταν πλήρως απομονωμένος από τον σηκό, ενίοτε όμως επικοινωνούσε μαζί του μέσω θύρας. Ο οπισθόδομος κατείχε πιθανώς τη θέση του θησαυροφυλακίου οπότε και φυλασσόταν με κιγκλιδώματα.

Χαρακτηριστικά παραδείγματα ναών με οπισθόδομο είναι εκτός άλλων:

* o Ναός του Δία στην Ολυμπία
* o Παρθενώνας στην Ακρόπολη της Αθήνας
* o Ναός Επικούριου Απόλλωνα στις Βάσσες της Φιγαλείας
* o Ναός της Αθηνάς στην Λίνδο
* o Ναός του Διονύσου στην Τέω
* o Ναός της Αθηνάς στην Αίγινα
* Ο Ναός του Ποσειδώνα στο Σούνιο

## Ζητήματα ορολογίας

Έως τον 19ο αιώνα ο εσωτερικός και περίκλειστος χώρος του οπισθόδομου αποκαλείτο *άδυτον*, όρος που προέκυψε από αρχαίες φιλολογικές πηγές και επιγραφικές μαρτυρίες και οδήγησε τους ερευνητές στην άποψη ότι ήταν χώρος τέλεσης ιδιαίτερων λατρευτικών τυπικών που δεξάγονταν στον ναό. Ωστόσο, η ποικιλία των χώρων που ορίζονται ως *άδυτον* υποδεικνύει ότι ο όρος δεν υποδηλώνει κάποια ιδιαίτερη αρχιτεκτονική δομή και δεν είναι κατάλληλος για τον προσδιορισμό αυτού του συγκεκριμένου τμήματος του ελληνικού ναού. 

Με τη σειρά του ο οπισθόδομος συνδέθηκε με την έννοια του *θησαυρού* κυρίως εξαιτίας των πολλαπλών δημοσιεύσεων για την αρχιτεκτονική του Παρθενώνα. Ωστόσο, ο όρος αποδιδόταν στην αρχαιότητα απλώς στην οπίσθια πρόσοψη του ναού, που επίσης βρισκόταν πίσω από τον *σηκό*, αποδίδοντας έναν τύπο που χαρακτηρίστηκε ως ψευδο-οπισθόδομος.
## Δείτε επίσης
* Πρόναος
* Σηκός
* Άδυτον
* Αρχαίος ελληνικός ναός (αρχιτεκτονική)

## Παραπομπές σημειώσεις


## Βιβλιογραφία
* René Ginouvès, Roland Martin: *Dictionnaire méthodique de l’ architecture grecque et romaine*. Bd. 3, 1998, S. 44.
* Gottfried Gruben: *Die Tempel der Griechen*. 5. Auflage. Hirmer, München 2001, ISBN 3-7774-8460-1

Κατηγορία:Αρχιτεκτονικά στοιχεία κτιρίων
Κατηγορία:Αρχαιοελληνική και ρωμαϊκή ναοδομία
Κατηγορία:Δωμάτια
Ομάδα PC-7

thumb|Η Ομάδα PC-7 σε σχηματισμό
Η **Ομάδα PC-7** (*PC-7 Team*) είναι αεροβατική ομάδα της Ελβετικής Πολεμικής Αεροπορίας. Το όνομά της προέρχεται από τα αεροσκάφη που χρησιμοποιεί, εννέα εκπαιδευτικά Pilatus PC-7. 

Η ομάδα ιδρύθηκε το 1987, όμως δεν πραγματοποίησε εμφανίσεις την επόμενη χρονιά. Το 1989 επανιδρύθηκε με αφορμή την επέτειο των 75 χρόνων της Ελβετικής Πολεμικής Αεροπορίας. Οι περισσότερες επιδείξεις της πραγματοποιήθηκαν την Ελβετία, όμως από το 1992 η ομάδα πραγματοποιεί περιστασιακά επιδείξεις και στο εξωτερικό.

## Η ομάδα

## Δείτε επίσης
*Patrouille Suisse

## Εξωτερικοί σύνδεσμοι

*Η επίσημη ιστοσελίδα της PC-7 Team

Κατηγορία:Αεροπορία στην Ελβετία
Κατηγορία:Αεροπορικά ακροβατικά σμήνη
Κατηγορία:Ένοπλες δυνάμεις της Ελβετίας
Ανθρωποοικολογία

Η **Ανθρωποοικολογία** είναι ένα ακαδημαϊκό αντικείμενο το οποίο ασχολείται με τις σχέσεις μεταξύ των ανθρώπων και του φυσικού, κοινωνικού και ανθρωπογενούς περιβάλλοντός τους. Η Ανθρωποοικολογία διερευνά τον τρόπο με τον οποίο οι άνθρωποι και οι ανθρώπινες κοινωνίες αλληλεπιδρούν με τη φύση και το περιβάλλον τους. Αποτελεί μετεξέλιξη της οικιακής οικονομίας.

## Εξωτερικοί σύνδεσμοι
* Φυσιογνωμία του τμήματος Οικιακής Οικονομίας και Οικολογίας, Χαροκόπειο Πανεπιστήμιο

Κατηγορία:Ανθρωπογεωγραφία
Κατηγορία:Περιβαλλοντικές κοινωνικές επιστήμες
OCaml

**Objective Caml** (**OCaml**, προφέρεται «Οκάμελ»), ή Αντικειμενοστρεφής Caml, είναι η κύρια υλοποίηση της γλώσσας προγραμματισμού Caml, η οποία δημιουργήθηκε από τον Ξαβιέ Λερουά, τον Ζερόμ Βουιγιόν, τον Νταμιέν Ντολιγιέ, Ντιντιέ Ρεμύ και άλλους, το 1996. Η OCaml είναι λογισμικό ανοικτού κώδικα, η διαχείριση και διατήρηση του οποίου γίνεται κυρίως από το INRIA.

Η γλώσσα OCaml επεκτείνει τον πυρήνα της γλώσσας Caml με αντικειμενοστρεφή στοιχεία.

Τα εργαλεία προγραμματισμού της OCaml περιλαμβάνουν έναν διαδραστικό (interactive) διερμηνέα, έναν μεταγλωττιστή bytecode και έναν μεταγλωττιστή κώδικα μηχανής. Διαθέτει μεγάλη βιβλιοθήκη που την κάνει χρήσιμη για πολλές από τις ίδιες εφαρμογές όπως η Python ή η Perl, καθώς και ένα εύρωστο σύστημα modules και αντικειμενοστραφείς προγραμματιστικές δομές που την κάνουν χρήσιμη και για μεγάλες εφαρμογές.

Η OCaml είναι ο διάδοχος της Caml Light και αποτελεί μέλος της οικογένειας των γλωσσών προγραμματισμού που κατάγονται από την ML. Τα αρχικά CAML αρχικά σήμαιναν Categorical Abstract Machine Language, αν και η OCaml δεν ακολουθεί την ίδια αφαιρετική μηχανή.

Η F# είναι μια διάλεκτος της OCaml (με αρκετές αλλαγές), που εκτελείται στην πλατφόρμα .NET της Microsoft.

## Υποσημειώσεις


## Δείτε επίσης
* ML (γλώσσα προγραμματισμού)
* Συναρτησιακός προγραμματισμός

## Βιβλιογραφία
* "Developing applications with Objective Caml", O'Reilly & Associates, 2000 (δωρεάν δικτυακή έκδοση) 
* "Using, Understanding, and Unraveling The OCaml Language: From Practice to Theory and vice versa", Didier Remy, 2000-2001. 

## Εξωτερικοί σύνδεσμοι

* Η επίσημη σελίδα της Objective Caml 

Κατηγορία:Συναρτησιακές γλώσσες προγραμματισμού
Κατηγορία:Αντικειμενοστρεφείς γλώσσες προγραμματισμού
INRIA

Το **Institut national de recherche en informatique et en automatique** (INRIA) (Ελληνικά: Εθνικό Ινστιτούτο Έρευνας στην Πληροφορική και τον Αυτοματισμό) είναι ένα εθνικό ινστιτούτο της Γαλλίας που εστιάζει στην επιστήμη υπολογιστών, τη θεωρία ελέγχου και τα εφαρμοσμένα μαθηματικά. Ιδρύθηκε το 1967 στο Ροκενκούρ κοντά στο Παρίσι, και στηρίχθηκε στο SHAPE. Το INRIA είναι δημόσιο ίδρυμα έρευνας και τεχνολογίας (EPST) υπό την διπλή επίβλεψη του γαλλικού Υπουργείου Έρευνας και του Υπουργείου Οικονομίας, Οικονομικών και Βιομηχανίας.

## Εξωτερικοί σύνδεσμοι
* Επίσημη σελίδα

Κατηγορία:Πολιτισμός στη Γαλλία
Κατηγορία:Θεωρητική πληροφορική
Σέικερ

thumb|200px|Σέικερ στα δεξιά, με δοσομετρικό κύπελλο στα αριστερά και αναδευτήρα σε πρώτο πλάνο
Το **σέικερ** (εκ του αγγλικού *shaker*) είναι ποτήρι ή κύπελλο από πλαστικό ή μέταλλο, το οποίο φέρει πλαστικό ή μεταλλικό καπάκι με στεγανή εφαρμογή. Χρησιμοποιείται για την ανάμιξη ποτών, η οποία επιτυγχάνεται με έντονη παλινδρομική κίνηση των συστατικών του ποτού, αλκοολούχου ή μη. 

Τα πιο συνηθισμένα είδη shaker είναι:
α) το κλασικό shaker, που αποτελείται απο 3 μερη (το δοχείο, το καπάκι και το πώμα του καπακιού), και 
β) το Boston shaker που αποτελείται απο δύο κώνους, έναν απο ατσάλι και έναν απο γυαλί.

## Εξωτερικοί σύνδεσμοι
* 

Κατηγορία:Σκεύη
Δημοκρατικόν Κέντρον - Αγροτική Φιλελευθέρα Ένωσις

Το **Δημοκρατικό Κέντρο - Αγροτική Φιλελευθέρα Ένωσις** συγκροτήθηκε το Φεβρουάριο του 1961 από κεντρώους βουλευτές που συνασπίστηκαν υπό την ηγεσία του Γεωργίου Παπανδρέου και αποτέλεσαν τον προθάλαμο για τη δημιουργία το Σεπτέμβρη του ίδιου χρόνου της Ενώσεως Κέντρου.

## Ίδρυση
Στις 29/10/1960 ιδρύεται η «Kίνησις Εθνικής Αναδημιουργίας» (Κ.Ε.Α.) υπό το στρατηγό Γεώργιο Γρίβα. Συμμετέχουν το Κόμμα Φιλελευθέρων (Βενιζέλος), η Εθνική Προοδευτική Ένωσις Κέντρου (Παπαπολίτης), το Λαϊκόν Κοινωνικόν Κόμμα (Στεφανόπουλος) και το Προοδευτικόν Εργατοτεχνικόν Κόμμα (Κατσώτας). Στις 8/9/1961 η K.E.A. αποδεσμεύεται από τον Γρίβα. Στις 11/2/1961 συγχωνεύονται στο «Δημοκρατικό Kέντρο - Αγροτική Φιλελευθέρα Ένωσις» το Φιλελεύθερον Δημοκρατικόν Κόμμα (Παπανδρέου), η Nέα Πολιτική Kίνησις (Μητσοτάκης, Μαύρος, Zίγδης, Nόβας) και το Κόμμα Αγροτών και Εργαζομένων (Μπαλτατζής). Η Δημοκρατική Ένωσις (Τσιριμώκος) προσχωρεί στις 5/8/1961. Στις 19/9/1961 οι δύο κινήσεις αυτοκαταργούνται και συμπράττουν στην «Ένωση Kέντρου» υπό οκταμελή διοικούσα επιτροπή (ένας από κάθε κόμμα) με πρόεδρο τον Γεώργιο Παπανδρέου.

## Πηγές
* «Κέντρο, από τη διάσπαση στην ενοποίηση», Χρήστος Χρηστίδης, Εφημερίδα Καθημερινή, 18.1.15
* http://www.hri.org/Samizdat/97-03-26.dir/art4.htm 

Κατηγορία:Συνασπισμοί πολιτικών κομμάτων στην Ελλάδα
Ουδέτερη ζώνη

Ο όρος **ουδέτερη ζώνη** (ή *ουδετέρα ζώνη*) αποτελεί στρατιωτικό όρο που προσδιορίσθηκε από το διεθνές δίκαιο πολέμου. Με τον όρο αυτό χαρακτηρίζεται, συνηθέστερα κατόπιν συμφωνίας ανακωχής, τμήμα εδάφους μορφής χερσαίας λωρίδας, ως μη επιδεχόμενο πάσης φύσεως στρατιωτικών επιχειρήσεων μεταξύ των εμπολέμων, και αυτό προς αποφυγή νέων εχθροπραξιών.

Η έκταση της ζώνης, το πλάτος, ο υπερκείμενος εναέριος χώρος (ύψος και πλάτος), τα δικαιώματα και οι υποχρεώσεις των εμπολέμων, ως προς τον χώρον αυτόν, τα διακριτικά σημεία συνεννόησης, λευκές σημαίες, ή διακριτικά αγγελιαφόρων, τραυματιοφορέων κ.λπ. καθορίζονται από την ίδια τη συμφωνία που ορίζει αυτή. Γενικά στην ουδέτερη ζώνη απαγορεύεται οποιαδήποτε ενέργεια εις βάρος του αντισυμβαλλομένου (π.χ. διέλευση στρατιωτικής μονάδας, προπαγανδιστικές δραστηριότητες, κατασκοπευτικές κινήσεις κ.λπ.). Επίσης καταβάλλεται προσπάθεια στις ζώνες αυτές να μην περιέχονται οικισμοί με άμαχο πληθυσμό. Εάν υπάρξουν όμως αντιδράσεις αμάχων πληθυσμών θα πρέπει να μην εκλαμβάνονται ως πολεμικές ενέργειες, ικανές που να προσβάλλουν τη συμφωνία ανακωχής.

## Δείτε επίσης
*Ουδετερότητα
*Ουδέτερη θάλασσα
*Αποστρατικοποιημένη ζώνη
*

Κατηγορία:Πόλεμος
Κατηγορία:Δίκαιο πολέμου
Κατηγορία:Διατήρηση της φύσης
Κατηγορία:Διατήρηση του περιβάλλοντος
Vaya Con Dios

Οι **Vaya Con Dios** είναι βελγικό μουσικό συγκρότημα, που δημιουργήθηκε το 1986 από τους Dani Klein, Dirk Schoufs και Willy Lambregt (το τελευταίο μέλος αντικαταστάθηκε από τον Jean-Michel Gielen). Στα ισπανικά το όνομά τους σημαίνει "Ο Θεός μαζί σας".

Έκαναν διεθνή επιτυχία με τραγούδια όπως το *"Just a Friend of Mine"* (που έγινε επιτυχία στη Γαλλία), *"What's a Woman?"* (νούμερο 1 επιτυχία στην Ολλανδία το 1990), *"Nah Neh Nah"*, *"Don't Cry for Louie"*, *"Puerto Rico"*, *"Heading for a Fall"*, *"Johnny"* και *"Don't Break My Heart"*.

Συνολικά, οι Vaya Con Dios έχουν πουλήσει περισσότερα από 7 εκατομμύρια άλμπουμς και πάνω από 3 εκατομμύρια singles.

## Ιστορία
Η Ντάνι Κλάιν (Dani Klein), κύρια τραγουδίστρια και ο Βίλι Λάμπρεγκτ (Willy Lambregt) έκαναν προηγουμένως επιτυχία στο συγκρότημα Arbeid Adelt! και αποφάσισαν να δημιουργήσουν το συγκρότημα Vaya Con Dios μαζί με τον κοντραμπασίστα Dirk Schoufs, επειδή είχαν κοινά ενδιαφέροντα στην τσιγγάνικη μουσική, την τζαζ και την όπερα. Οι ίδιοι θεωρούσαν ότι τα εν λόγω μουσικά είδη δεν απολάμβαναν ευρύτερη εκτίμηση στις Βρυξέλλες.

Το πρώτο τους single, *"Just a Friend of Mine"* είχε λάτιν ρυθμό και έκανε μεγάλη επιτυχία στη Γαλλία, πουλώντας πάνω από 300.000 αντίτυπα. Ο Willy Lambregt έφυγε από το συγκρότημα και αντικαταστάθηκε από το Ζαν-Μισέλ Γκιλέν.

Εξαιτίας του τσιγγάνικου ρυθμού τους, το συγκρότημα δεν ήταν ευρύτερα γνωστό στην Ολλανδία. Ωστόσο, το καλοκαίρι του 1990 κατάφεραν να κάνουν την πρώτη τους επιτυχία με το *"What's a Woman?"* το οποίο ήταν στο νούμερο ένα για τρεις εβδομάδες. Έτσι, τα μέλη τους συγκροτήματος έγιναν οι δεύτεροι Βέλγοι καλλιτέχνες που πέτυχαν να έχουν μία νούμερο ένα επιτυχία στην Ολλανδία, με πρώτο τον Ιβάν Χέιλεν το 1974. Το τραγούδι αναφέρεται στις δυσκολίες που έχουν οι άνδρες και οι γυναίκες, που από τη μία χρειάζονται οι μεν τους δε, από την άλλη όμως δυσκολεύονται να κατανοήσουν ο ένας τον άλλο.

Το 1991 οι Ντάνι Κλάιν και Ντιρκ Σουφς αποφάσισαν να συνεχίσουν ξεχωριστά την καριέρα τους και έκτοτε το συγκρότημα αποτελείται από την Κλάιν και διάφορους μουσικούς. Στις 24 Μαΐου του 1991 ο Σουφς απεβίωσε από ασθένεια που σχετίζεται με το AIDS. Ο ίδιος είχε προσβληθεί από τον ιό HIV μέσω χρήσης ναρκωτικών. Το τρίτο άλμπουμ του συγκροτήματος, με τίτλο *Time Flies* είναι πιο μελαγχολικό από τα προηγούμενα.

Παρά την αλλαγή της μουσικής και της σύνθεσης του συγκροτήματος, οι Vaya Con Dios παρέμειναν δημοφιλείς στην Ευρώπη και ιδιαίτερα στη Γαλλία, τη Γερμανία και τη Σκανδιναβία, ως το 1996, οπότε αποχώρησε η Κλάιν από τη μουσική βιομηχανία λόγω υπερβολικής πίεσης. Η τραγουδίστρια επανήλθε το 1999 στο συγκρότημα Purple Prose, που κυκλοφόρησε ένα ομότιτλο άλμπουμ τη ίδια χρονιά. Οι Vaya Con Dios επέστρεψαν το 2004 με νέο album υπό τον τίτλο *The Promise*, που κυκλοφόρησε από ανεξάρτητη δισκογραφική εταιρεία. Το 2006 κυκλοφόρησαν ένα συλλεκτικό άλμπουμ, με τις μεγαλύτερες επιτυχίες τους.

## Δισκογραφία
### Albums

### Singles

## Παραπομπές


## Εξωτερικοί σύνδεσμοι
* Επίσημη ιστοσελίδα
* Vaya Con Dios and Purple Prose at the Belgian Pop & Rock Archives
*  Ιστοσελίδα των Vaya Con Dios 

Κατηγορία:Βελγικά μουσικά συγκροτήματα
Μιχάλης Κουρμούλης

Ο **Μιχάλης Κουρμούλης** (1765 - 1824) ήταν Έλληνας αγωνιστής της Επανάστασης του 1821 από την Κρήτη και ένας από τους σημαντικότερους οπλαρχηγούς που έδρασαν στο νησί.

## Βιογραφικά στοιχεία

Ο Κουρμούλης (γνωστός ως το 1821 ως *Χουσεΐν Αγάς*) (παραθ. αναφέρεται ως "Κουσεήμ Μπέης" δηλ. ο Μπέης του Κουσέ) ήταν αρχηγός σημαντικής κρητικής οικογένειας από την Μεσαρά, περιοχή που άκμαζε ήδη από την εποχή της Βενετοκρατίας και μετά την οθωμανική κατάκτηση εξισλαμίστηκε, αναδεικνύοντας μπέηδες και αγάδες, διατηρώντας ωστόσο κρυπτοχριστιανική ιδιότητα. Τόσο ο ίδιος, γνωστός μέχρι το 1821 με το όνομα Χουσεΐν Αγάς, όσο και η οικογένειά του είχαν μεριμνήσει για την προστασία των χριστιανών στη Δίκτη και στον Ψηλορείτη ενώ το 1814, με αφορμή την δολοφονία κάποιων Οθωμανών, ο καπετάν Μιχαήλ Κουρμούλης είχε κατηγορηθεί..

Συμμετείχε στην προετοιμασία της εξέγερσης στην Κρήτη, όντας μέλος της Φιλικής Εταιρείας, έχοντας μυηθεί από τον Γρηγόριο Καλλονά. Μάλιστα, κατά το Πάσχα του 1821 ενώ βρισκόταν στα Χανιά, φανέρωσε δημόσια τη χριστιανική του πίστη. Με την έναρξη της επανάστασης στην Κρήτη, τέθηκε επικεφαλής της οικογένειας των Κουρμούληδων  - που αριθμούσε 75 ενόπλους- καθώς και των υπόλοιπων Μεσαριτών. Αρχικά, πραγματοποίησε μαζί με άλλους οπλαρχηγούς ενέδρες στις οθωμανικές δυνάμεις της περιοχής του Ρεθύμνου και αργότερα κατέφυγε προσωρινά στην Κάσο μαζί με άλλους επαναστάτες για να επιστρέψει λίγο αργότερα στην Κρήτη.

Από μερίδα συμπατριωτών του είχε προταθεί στον Δημήτριο Υψηλάντη ως υποψήφιος για τη θέση του γενικού αρχηγού της Κρήτης, τελικά όμως επελέγη από τον Υψηλάντη ο Μιχαήλ Κομνηνός Αφεντούλιεφ. Ο ίδιος διορίστηκε πεντακοσιάρχος και κατάφερε να νικήσει κατ' επανάληψη τους Οθωμανούς στρατιωτικούς, Σερίφ και Χασάν πασά, ενώ ήταν ο πρώτος, που συγκρότησε ελληνικό ιππικό. Μετά την κατάπνιξη της επανάστασης στο νησί από τους Αιγυπτίους, κατέφυγε στην Ύδρα, όπου πέθανε από τα τραύματά του το 1824. Σημαντικές υπηρεσίες στην επανάσταση προσέφεραν επίσης ο αδελφός του Γεώργιος, καθώς και ο γιος του Δημήτρης.

## Παραπομπές


## Βιβλιογραφία
* Διονυσίου Κοκκίνου, *Η Ελληνική Επανάστασις*, εκδόσεις Μέλισσα, έκτη έκδοσις, Αθήναι 1974.
**Σύγχρονος Εγκυκλοπαίδεια Ελευθερουδάκη*, 1928, τ. 15ος.
*Πατεράκης Μ.Γεώργιος, *Καπετάν Μιχάλης Κουρμούλης, Κουρμούληδες και οι συναγωνιστές του*, έκδοση Συλλόγου Μεσαριτών "Η Γόρτυς", Ηράκλειο 1989

## Εξωτερικοί σύνδεσμοι
*Πώς ο Χουσεΐν Αγάς έγινε ο επαναστάτης Μιχαήλ Κουρμούλης. https://archive.patris.gr/articles/178365/114392

Κατηγορία:Κρητικοί
Κατηγορία:Κρητικοί οπλαρχηγοί
Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας
Κατηγορία:Κρητικοί αγωνιστές του 1821
Δημήτρης Κουρμούλης

Ο **Δημήτρης Κουρμούλης** (Μεσσαρά Κρήτης 1765 - Φάληρο, 26 Απριλίου 1827) ήταν αγωνιστής της Ελληνικής Επανάστασης.

## Βιογραφία
Γεννήθηκε στον Κουσέ στο Ηράκλειο της Κρήτης και ήταν ο μοναδικός γιος του καπετάν Μιχάλη Κορμούλη.

Όταν ο πατέρας του πέθανε το 1824 αποφάσισε να συνεχίσει τον αγώνα του στην Κρήτη. Η απόφαση αυτή είχε ως αποτέλεσμα την καταδίωξή του από τους κατακτητές. Έλαβε μέρος σε πολλές επιχειρήσεις στο νησί της Κρήτης, όπως στην πολιορκία της Γραμβούσας, στην Κακή Σκάλα στον Δραπανιά και στη Γόρτυνα. Έπειτα από πολυάριθμες προσπάθειες κατάφερε να φτάσει στην Κάσο, όπου εντοπίστηκε ξανά. Έπειτα πηρέ την απόφαση να φτάσει στην Πελοπόννησο ως μόνο τρόπο σωτηρίας του. Πολέμησε ύπο τις διαταγές πολλών οπλαρχηγών όπως του Θεόδωρου Κολοκοτρώνη, του Γεωργίου Καραϊσκάκη, του Γιάννη Γκούρα, του Παπαφλέσσα και του Νικολάου Κριεζώτη. Αφού πρώτα πέρασε στην Κάρπαθο και στην συνεχεία στην Αστυπάλαια πέτυχε επιτέλους τον στόχο του. Σε αυτό το ταξίδι του είχε ως συνοδοιπόρο τον εξάδελφο του Μανώλη.

Ο  Δημήτριος Κορμούλης απεβίωσε στις  26 Απριλίου του 1827 στο Φάληρο έπειτα από μάχη έναντι των Τούρκων. Αφού πέθανε, Τούρκοι στρατιώτες έκοψαν το κεφάλι του και στην συνεχεία το έστειλαν ως μορφή λάφυρου στους ίδιους τους στρατηγούς τους.

## Παραπομπές

## Εξωτερικοί σύνδεσμοι

* Κουρμούλης Δημήτριος
* Μεσαρίτες αγωνιστές της ελευθερίας! Δημήτριος Κουρμούλης

## Βιβλιογραφικές Πηγές

* Κωνσταντίνος Παπαρρηγόπουλος, *Ιστορία του Ελληνικού Έθνους*, τόμος ΙΒ΄

Κατηγορία:Αγωνιστές του 1821
Κατηγορία:Κρητικοί οπλαρχηγοί
Γνωσιακή επιστήμη

Η **γνωσιακή επιστήμη** (cognitive science) είναι το διεπιστημονικό πεδίο / αντικείμενο που ασχολείται με τη μελέτη του νου και των διαδικασιών του. Εξετάζει τη φύση και τις λειτουργίες της νόησης. Μελετά τη νοημοσύνη και τη συμπεριφορά, με εστίαση στο πως το νευρικό σύστημα αναπαριστά, επεξεργάζεται και μετασχηματίζει τις πληροφορίες. Αντλεί γνώσεις και ερευνητική μεθοδολογία από τις γνωστικές νευροεπιστήμες, τη γνωστική ψυχολογία, την τεχνητή νοημοσύνη, τη γλωσσολογία, τη φιλοσοφία του νου και την ανθρωπολογία. Η έρευνα στη γνωσιακή επιστήμη εστιάζεται κυρίως στη μελέτη της αντίληψης, της προσοχής, της νόησης, της δράσης, της γλώσσας, της μνήμης, της αιτιολόγησης, της μάθησης, της γνωστικής ανάπτυξης και του συναισθήματος. 

Η τυπική ανάλυση της γνωσιακής επιστήμης περιλαμβάνει πολλά οργανωτικά επίπεδα, από τη μάθηση μέχρι τη σχεδίαση ή από τα νευρωνικά κυκλώματα μέχρι την αρθρωτή οργάνωση του εγκεφάλου. Μία από τις θεμελιώδεις αντιλήψεις της γνωσιακής επιστήμης, είναι ότι η σκέψη γίνεται πιο κατανοητή με όρους αναπαράστασης δομών του νου και υπολογιστικών διαδικασιών που λειτουργούν πάνω σε αυτές τις δομές.

## Ιστορία

Η γνωσιακή επιστήμη άρχισε να αναδύεται ως αυτόνομο επιστημονικό πεδίο στα τέλη της δεκαετίας του 1950. Σε αυτό συνετέλεσαν διάφοροι παράγοντες εκείνης της εποχής όπως η εγκατάλειψη του συμπεριφορισμού στη μελέτη του νου, η ανάπτυξη των υπολογιστών και της τεχνητής νοημοσύνης ειδικότερα, και ο φορμαλισμός στη γλωσσολογία που εισήγαγε ο Νόαμ Τσόμσκι.

## Εκπαίδευση

Τα πρώτα τμήματα γνωσιακής επιστήμης δημιουργήθηκαν στις ΗΠΑ το 1986 (MIT, Brown, UCSD). Στην Ελλάδα δεν υπάρχει ακόμη κάποιο πρόγραμμα προπτυχιακών σπουδών στη γνωσιακή επιστήμη αλλά λειτουργεί από το 1998 το Διαπανεπιστημιακό Πρόγραμμα Μεταπτυχιακών Σπουδών στη Βασική και Εφαρμοσμένη Γνωσιακή Επιστήμη, το οποίο συνδιοργανώνεται από το Εθνικό και Καποδιστριακό Πανεπιστήμιο Αθηνών και το Οικονομικό Πανεπιστήμιο Αθηνών. Επίσης, λειτουργούν και τα ακόλουθα μεταπτυχιακά προγράμματα που έχουν σχετικό αντικείμενο σπουδών:
* Εγκέφαλος και Νους
* Γνωστική Ψυχολογία
* Νευροεπιστήμες 

## Εξωτερικοί σύνδεσμοι

* Ελληνική Έταιρεία Γνωσιακής Επιστήμης 
* Ιστορικό της Γνωσιακής Επιστήμης και η σχέση της με την Ψυχολογία και τις Νευροεπιστήμες
* Γλωσσάρι Γνωσιακής Επιστήμης
*  Γνωσιακή Επιστήμη blog

Κατηγορία:Διεπιστημονικά Γνωστικά Πεδία
Κατηγορία:Κλάδοι της ψυχολογίας
Ουδέτερη θάλασσα

Ο όρος **Ουδέτερη θάλασσα** είναι στρατιωτικός όρος, που σύμφωνα με το *Δημόσιο Διεθνές Δίκαιο*, χαρακτηρίζεται η θαλάσσια έκταση (χωρικά ύδατα) ενός ουδέτερου κράτους, ή το σύνολο αυτών των ουδετέρων κρατών, έναντι άλλων εμπολέμων.

Περί της έννοιας αυτής προβλέπει η ΙΓ' Σύμβαση της Χάγης (Δίκαιο Πολέμου). Στην έννοια αυτή μπορεί να περιλαμβάνονται εσωτερικά ύδατα, μεγάλες λίμνες ή και ολόκληρη κλειστή θάλασσα όπως για παράδειγμα ο Εύξεινος Πόντος την περίοδο 1856-1871. 
Υπό την αυτή έννοια καλύπτονται σήμερα και θαλάσσιες διώρυγες όπως του Παναμά και του Σουέζ.

## Δείτε επίσης
*Ουδετερότητα
*Ουδέτερη ζώνη
*Αποστρατικοποιημένη ζώνη

Κατηγορία:Πόλεμος
Κατηγορία:Δίκαιο πολέμου
Κατηγορία:Θάλασσες
Σίβερτ Χόιεμ

Ο **Σίβερτ Χόιεμ** (Sivert Høyem) (22 Ιανουαρίου 1976) είναι νορβηγός τραγουδιστής. Στο παρελθόν υπήρξε μέλος του ροκ συγκροτήματος Madrugada, ενώ αργότερα ακολούθησε σόλο καριέρα. Στην προσωπική του δισκογραφία περιλαμβάνονται έξι άλμπουμ, μεταξύ των οποίων τα *Ladies and Gentlemen of the Opposition* (2004) και *Exiles* (2006).

Το 2019 το συγκρότημα έσμιξε ξανά στην 20η επέτειο του πρώτου τους δίσκου industrial silence, με μια πετυχημένη περιοδεία σε όλη την Ευρώπη.

## Παραπομπές


Κατηγορία:Νορβηγοί καλλιτέχνες
Κυαμίτης

Στην ελληνική μυθολογία με το όνομα **Κυαμίτης** είναι γνωστός ένας ήρωας των αρχαίων Αθηναίων, ο οποίος είχε ιδιαίτερο ιερό προς τιμή του επάνω στην Ιερά Οδό, προς το μέρος της Ελευσίνας. Σύμφωνα με την παράδοση ο Κυαμίτης είναι αυτός που έσπειρε πρώτος *κυάμους* (= κουκιά), όπως εξάλλου υποδηλώνει και η ετυμολογία του ονόματός του.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κυαμιτης
Κυάνη

Στην ελληνική μυθολογία η **Κυάνη** ήταν μία Νύμφη (πιο συγκεκριμένα μια Ναϊάδα) από τη Σικελία, σύζυγος του Ανάπου. Από αυτή πήρε το όνομά της περίφημη πηγή στις Συρακούσες. Σύμφωνα με την παράδοση, η Κυάνη ήταν συμπαίκτρια της Περσεφόνης και κατά τη στιγμή της αρπαγής της προσπάθησε ανεπιτυχώς να εμποδίσει τον Πλούτωνα. Η Κυάνη από την οδύνη της για την απώλεια της φίλης της μεταμορφώθηκε στην παραπάνω πηγή (Οβιδίου *Μεταμορφώσεις*, 412 κ.ε.). Σύμφωνα όμως με άλλη εκδοχή, ο Πλούτων άνοιξε το έδαφος για να ανεβεί στον επάνω κόσμο και από τη σχισμή αυτή άρχισε να αναβλύζει η πηγή Κυάνη. Στις Συρακούσες υπήρχε ιερό της Κυάνης. Ο Διόδωρος Σικελιώτης γράφει ότι στην πηγή Κυάνη τελούσαν ετήσια εορτή, κατά την οποία βύθιζαν μέσα στο νερό θυσιασμένα ζώα (συνήθως ένα ταύρο), που ίσως αντικαθιστούσαν παλαιότερα ανθρώπινα θύματα. Η εορτή γινόταν προς τιμή της θεάς Δήμητρας, της Περσεφόνης και της Κυάνης, ενώ απέδιδαν την ίδρυσή της στον Ηρακλή. Η Κυάνη εικονίζεται πάνω σε ψηφιδωτά και αγγεία.

Με το όνομα Κυάνη αναφέρονται και δύο άλλα μυθικά πρόσωπα της ίδιας περιοχής (Μεγάλη Ελλάδα), που όμως ταυτίζονται μερικώς με το παραπάνω. Συγκεκριμένα, αναφέρεται μία κόρη του Κυανίππου από τις Συρακούσες, η οποία σκότωσε τον πατέρα της. Επίσης, μία κόρη του βασιλιά των Αυσόνων Λιπάρου, σύζυγος του Αιόλου, ο οποίος πήρε ως προίκα γι' αυτό το γάμο ένα μέρος από το βασίλειο του πατέρα της. Επίσης, στην ψευδομυθολογική τηλεοπτική σειρά «Ζήνα» επαναλαμβάνεται το όνομα «Κυάνη» ως όνομα Αμαζόνων οι οποίες αποτελούν διαδοχικές μετενσαρκώσεις του ίδιου προσώπου.

* Ο αστεροειδής **[[403 Κυάνη]]** (403 Cyane), που ανακαλύφθηκε το 1895, πήρε το όνομά του από τη μυθική Νύμφη.

## Εξωτερικοί σύνδεσμοι
*Η Νύμφη Κυάνη στο «Theoi.com»

## Πηγές
* Το αντίστοιχο άρθρο της αγγλόγλωσσης Wikipedia
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κυανη
Κυάνιππος

Στην ελληνική μυθολογία με το όνομα **Κυάνιππος** είναι γνωστά τα παρακάτω τρία διαφορετικά πρόσωπα:

# Γιος του Αιγιαλέως και της Κομαιθούς (κόρης του Τυδέα). Ο Κυάνιππος αυτός ήταν εγγονός του Αδράστου, βασιλιάς του Άργους από το γένος των Βιαντιδών. Μετά τον θάνατο του πατέρα του ο Κυάνιππος ανέβηκε στον θρόνο, αλλά τον κηδεμόνευαν ο Διομήδης και ο Ευρύαλος. Πήρε μέρος στον Τρωικό Πόλεμο και ήταν ένας από αυτούς που κρύφθηκαν μέσα στον Δούρειο Ίππο.
# Γιος του Φάρακος από τη Θεσσαλία, μανιώδης κυνηγός και σύζυγος της Λευκονόης. Για περισσότερα σχετικώς με αυτόν βλ. τον μύθο «Κυάνιππος και Λευκονόη».
# Πατέρας της Κυάνης από τις Συρακούσες. Επειδή δεν θυσίαζε στον Διόνυσο, ο θεός τον τιμώρησε με μέθη. Στην κατάσταση αυτή ο Κυάνιππος βίασε χωρίς να το θέλει την Κυάνη, η οποία τον αναγνώρισε από το δαχτυλίδι του. Εξαιτίας αυτού του ανοσιουργήματος έπεσε στις Συρακούσες λοιμός. Το μαντείο έδωσε χρησμό ότι έπρεπε να θανατωθεί ο Κυάνιππος. Τότε η Κυάνη σκότωσε τον πατέρα της και μετά αυτοκτόνησε.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κυανιππος

Κατηγορία:Βασιλείς του Άργους
Διερμηνέας (υπολογιστές)

Στην πληροφορική **διερμηνέας** ή **διερμηνευτής** (*interpreter*) συνήθως σημαίνει ένα πρόγραμμα που εκτελεί ή *ερμηνεύει* εντολές σε κάποια γλώσσα προγραμματισμού. Η διερμήνευση και η μεταγλώττιση είναι τα δύο βασικά μέσα με τα οποία υλοποιούνται οι γλώσσες προγραμματισμού, αν και δεν αποτελούν εντελώς διακριτές κατηγορίες, καθώς οι λειτουργίες τους επικαλύπτονται σε κάποιον βαθμό. *Διερμηνέας* είναι ένα πρόγραμμα που είτε:
# εκτελεί τον πηγαίο κώδικα απευθείας
# μεταφράζει τον πηγαίο κώδικα σε μια περισσότερο αποδοτική μορφή (κώδικα) που αμέσως εκτελεί
# σαφώς εκτελεί προ-μεταγλωττισμένο κώδικα που έχει δημιουργήσει κάποιος μεταγλωττιστής που είναι μέρος του συστήματος διερμήνευσης.
Με την τελευταία έννοια, ο επεξεργαστής είναι μιας μορφής διερμηνέας εντολών κώδικα μηχανής σε συνδυασμό με τον μεταγλωττιστή που τις παράγει.

Η Perl, η Python, η MATLAB, και η Ruby είναι παραδείγματα γλωσσών που μεταφράζουν τον κώδικα σε αποδοτική μορφή, στο νούμερο 2 παραπάνω, ενώ η UCSD Pascal και η εικονική μηχανή της Java ανήκουν στο νούμερο 3 παραπάνω: τα προγράμματα Java μεταγλωττίζονται και αποθηκεύονται ως κώδικας bytecode, που στη συνέχεια συνδέεται κατά την ώρα της εκτέλεσης και εκτελείται από ένα διερμηνέα (εικονική μηχανή). Μερικά συστήματα όπως η Smalltalk συνδυάζουν τη δεύτερη και τρίτη κατηγορία.

Ο όρος **διερμηνευμένη γλώσσα** σημαίνει  ότι η κανονική υλοποίηση της γλώσσας είναι διερμηνέας ή μεταγλωττιστής. Μια γλώσσα υψηλού επιπέδου είναι βασικά μια αφαίρεση, που (ιδανικά) δεν εξαρτάται από κάποια συγκεκριμένη υλοποίηση.   
Θεωρητικά, οποιαδήποτε γλώσσα μπορεί να είναι είτε μεταγλωττισμένη είτε διερμηνευμένη, έτσι ο διαχωρισμός αυτός εφαρμόζεται μόνο με βάση την συνήθη πρακτική υλοποίησης, και όχι κάποια συγκεκριμένη ιδιότητα μιας γλώσσας.

Πολλές γλώσσες έχουν υλοποιηθεί τόσο με χρήση μεταγλωττιστών όσο και με διερμηνείς, όπως η Lisp, η Pascal, η C, η BASIC και η Python.  Η γλώσσα Java μεταφράζεται σε μια μορφή που προορίζεται συνήθως για διερμήνευση, αν και συχνά χρησιμοποιείται η μεταγλώττιση ακριβώς-στην-ώρα (just-in-time compilation) για να παράγει κώδικα μηχανής πριν την εκτέλεση.  Οι γλώσσες .Net της Microsoft μεταγλωττίζονται στην CIL από την οποία συνήθως μεταγλωττίζονται στη συνέχεια σε κώδικα μηχανής, αν και υπάρχει εικονική μηχανή που μπορεί να διερμηνεύσει τη CIL.

Κατηγορία:Γλώσσες προγραμματισμού
Πρόναος (αποσαφήνιση)

Ο όρος **πρόναος** μπορεί να αναφέρεται
* στον Πρόναο, έναν χώρο των αρχαίων ελληνικών και ρωμαϊκών ναών.
* στον Νάρθηκα των χριστιανικών ναών.
Κυδίππη

Στην ελληνική μυθολογία με το όνομα **Κυδίππη** αναφέρονται τα παρακάτω 4 διαφορετικά πρόσωπα:
# Μια Αθηναία νέα που φημιζόταν για την ομορφιά της. Μια φορά που επισκέφθηκε τη Δήλο ένας ωραίος νέος, γόνος πλούσιας οικογένειας της Κέας, ο Ακόντιος, είδε μέσα στον ναό της Αρτέμιδας την Κυδίππη και την ερωτεύθηκε αμέσως. Της πέταξε λοιπόν ένα κυδώνι πάνω στο οποίο είχε χαράξει τη φράση: «Ορκίζομαι μέσα στο ναό της Αρτέμιδας να πάρω για άντρα μου τον Ακόντιο.» Η Κυδίππη μόλις διάβασε τον όρκο οργίσθηκε και έφυγε από τον ιερό τόπο, αλλά είχε πλέον δεσμευθεί ενώπιον της θεάς διαβάζοντας τον όρκο εκεί μέσα. Από τότε, κάθε φορά που η Κυδίππη αρραβωνιαζόταν με κάποιον, αρρώσταινε και θεραπευόταν μόνο όταν διαλυόταν ο αρραβώνας. Τελικά ο πατέρας της ρώτησε το ίδιο το Μαντείο των Δελφών, που του απάντησε ότι ο μόνος τρόπος για να ησυχάσουν ήταν να παντρευτεί η κόρη του τον Ακόντιο, ώστε να καταπραϋνθεί ο θυμός της θεάς για τις «καταπατήσεις» του όρκου. Η Κυδίππη τότε υπάκουσε στον χρησμό και παντρεύθηκε τον Ακόντιο. Ο μύθος αυτός έγινε το θέμα ποιήματος του Καλλιμάχου.
# Ιέρεια της θεάς `Ηρας, μητέρα του Κλέοβι και του Βίτωνα. Σε μία εορτή της θεάς, τα βόδια που επρόκειτο να σύρουν τελετουργικά την άμαξά της αργούσαν να έλθουν, οπότε τα παιδιά της ζεύθηκαν στην άμαξα και την τράβηξαν ολόκληρη τη διαδρομή, 45 στάδια ή 8 περίπου χιλιόμετρα. Η Κυδίππη, συγκινημένη από την αφοσίωσή τους, ζήτησε από την Ήρα «το καλύτερο δώρο που θα μπορούσε να δώσει ένας θεός σε έναν άνθρωπο». Τότε η θεά τους σκότωσε, καθώς το καλύτερο δώρο που μπορούσε να τους δώσει ήταν ο θάνατος στην πιο ευτυχισμένη στιγμή (στην αρχαία Ελλάδα θεωρούσαν τον θάνατο αυτό θεϊκή ανταμοιβή για τους θνητούς, πρβλ. και την ιστορία του Διαγόρα).
# Κόρη της Ηγητορίας και του Οχίμου. Παντρεύτηκε τον θείο της τον Κέρκαφο, έναν από τους Ηλιάδες, ο οποίος κληρονόμησε τη Ρόδο. Σύμφωνα με άλλη εκδοχή, ο πατέρας της την είχε αρραβωνιάσει με τον Οκρίδιο, αλλά ο Κέρκαφος ήταν τόσο ερωτευμένος μαζί της ώστε την απήγαγε και επέστρεψε μόνο όταν ο Όχιμος ήταν πια πολύ γέρος για να τους κάνει κακό.
# Μία από τις 50 Νηρηίδες, τις κόρες του Νηρέα και της Δωρίδας.

## Παραπομπές

## Πηγές

* Ελληνική Μυθολογία, Οι ήρωες, τοπικές παραδόσεις, τόμος 3, Εκδοτική Αθηνών, Αθήνα 1986, σελ. 332-333.

Κυδιππη
Κατηγορία:Νηρηίδες
Κατηγορία:Μυθολογία της αρχαίας Ρόδου
Σηκός

[thumb|Σηκός [περίπτερος ναός|περίπτερου ναού]]

**Σηκός** ονομάζεται ο κύριος εσωτερικός χώρος στους αρχαίους ελληνικούς ναούς. Ήταν αποκλειστικά αφιερωμένος και χρησίμευε για τη φύλαξη του αγάλματος της θεάς ή του θεού, γι' αυτό και ήταν κλειστός για το κοινό, αφού οι τελετές και οι θυσίες γίνονταν στον βωμό που βρισκόταν έξω από τον ναό.

## Χαρακτηριστικά
[thumb|right|350px|Κάτοψη του ναού και αναπαράσταση του σηκού του [Ναός Επικούριου Απόλλωνα|ναού του Απόλλωνα στις Βάσσες της Φιγαλείας]]

Σε μερικούς ναούς, ιδίως στη Σικελία (π.χ. στον Σελινούντα), συναντάμε και έναν δεύτερο εσωτερικό χώρο, τον λεγόμενο άδυτον που βρίσκονταν πίσω από τον σηκό και ήταν χωρισμένος με τοίχο.

Ο σηκός ήταν ένας κλειστός χώρος χωρίς παράθυρα. Το φως έμπαινε από την είσοδο. Στους μεγαλύτερους ναούς, ο σηκός περιείχε κίονες που στήριζαν την οροφή. Οι αρχαιότεροι ναοί (π.χ. στη Δήλο) περιείχαν μια κεντρική κιονοστοιχία. Αργότερα συναντάμε συνήθως δύο κιονοστοιχίες, οι οποίες διεμοίραζαν τον χώρο του σηκού σε τρεις διαδρόμους: δύο στενούς πλαϊνούς και έναν φαρδύτερο στη μέση. Η διαρρύθμιση αυτή έγινε κανόνας, αφού αργότερα, στον δωρικό ρυθμό συναντούμε τις εσωτερικές κιονοστοιχίες, ακόμα και σε μικρούς ναούς που δεν είχαν ανάγκη στηρίγματος. Ειδικά στους ναούς δωρικού ρυθμού συναντάμε διώροφες κατασκευές, που διεμοίραζαν τον σηκό σε πάνω και κάτω όροφο. Στον πάνω όροφο, την υπερώα, υπήρχαν αγάλματα δεξιά και αριστερά, όπως π.χ. στον ναό της Αφαίας στην Αίγινα. 

Στον σηκό του Παρθενώνα, οι κιονοστοιχίες αντί να χωρίζουν τον χώρο σε διαδρόμους τον περιβάλλουν σε ημικυκλικό σχηματισμό **U**.

Τέλος, υπάρχει και η παραλλαγή του υπαίθριου σηκού, όπου ο εσωτερικός χώρος του ναού δεν είναι στεγασμένος, αλλά περιέχει μια εσωτερική αυλή, όπως για παράδειγμα ο ναός του Απόλλωνα στα Δίδυμα Μιλήτου.

## Δείτε επίσης
* Πρόναος
* Άδυτον
* Οπισθόδομος
* Αρχαίος ελληνικός ναός (αρχιτεκτονική)

## Εξωτερικοί σύνδεσμοι
* 

Κατηγορία:Αρχιτεκτονικά στοιχεία κτιρίων
Κατηγορία:Αρχαιοελληνική και ρωμαϊκή ναοδομία
Κατηγορία:Αρχαιοελληνική αρχιτεκτονική
Κατηγορία:Αρχαίοι ελληνικοί ναοί
Κατηγορία:Ρωμαϊκή αρχιτεκτονική
Πηγαίος κώδικας

[thumb|250px|Απεικόνιση πηγαίου κώδικα Java (μπλε), με [Σχόλιο (προγραμματισμός)|σχόλια προλόγου σε κόκκινο και ενδιάμεσα σχόλια σε πράσινο]]
Στην πληροφορική, **πηγαίος κώδικας** (ή απλώς **κώδικας**) είναι οποιαδήποτε σειρά από εντολές ή δηλώσεις σε κάποια ευανάγνωστη (human-readable) γλώσσα προγραμματισμού. Ο όρος *πηγαίος κώδικας* αναφέρεται συνήθως σε εντολές που γράφονται από κάποιον προγραμματιστή σε μια γλώσσα προγραμματισμού, και όχι σε εντολές που παράγονται αυτόματα από ένα λογισμικό.

Ο πηγαίος κώδικας που αποτελεί ένα πρόγραμμα συνήθως αποθηκεύεται σε ένα ή περισσότερα αρχεία κειμένου, ή πιο σπάνια σε βάσεις δεδομένων, ενώ εμφανίζεται και ως κομμάτια κώδικα (code snippets) που τυπώνονται σε βιβλία ή άλλα μέσα. Μεγάλες συλλογές από αρχεία πηγαίου κώδικα οργανώνονται συνήθως σε ένα δένδρο καταλόγων, που λέγεται τότε **δένδρο πηγαίου κώδικα** (source tree).

Ο πηγαίος κώδικας ενός προγράμματος είναι όλα τα αρχεία κώδικα που χρειάζονται για να μετατραπεί το πρόγραμμα από αναγνώσιμη μορφή σε μια ή περισσότερες γλώσσες προγραμματισμού σε εκτελέσιμη μορφή. Ο πηγαίος κώδικας μπορεί να μεταγλωττιστεί σε εκτελέσιμο κώδικα μηχανής ή να εκτελεστεί ως έχει από κάποιον διερμηνέα.

Κατηγορία:Προγραμματισμός
Ευρωπαϊκό Πρωτάθλημα Ποδοσφαίρου Κ-19

Το **Ευρωπαϊκό Πρωτάθλημα Ποδοσφαίρου Κάτω των 19 Ετών** (αγγλικά: *UEFA European Under-19 Championship*), γνωστό ως **Euro K-19**, είναι μία ευρωπαϊκή ποδοσφαιρική διοργάνωση, η οποία διοργανώνεται κάθε χρόνο από την UEFA, με εξαίρεση την περίοδο 1984–1992, οπότε διεξαγόταν κάθε δεύτερο έτος. Η διοργάνωση λαμβάνει χώρα συνεχώς από το 1948. Η αρχική της ονομασία ήταν "Τουρνουά Νέων της FIFA" (*FIFA junior tournament*), μέχρι που η UEFA ανέλαβε τη διοργάνωση των αγώνων το 1955. Το 1980 ονομάστηκε "Ευρωπαϊκό πρωτάθλημα ποδοσφαίρου Κ-18" (κάτω των 18 ετών), *European Under 18 Football Championship*. Τη σημερινή του ονομασία έλαβε το 2002. Η διοργάνωση περιλαμβάνει τρεις φάσεις, την προκριματική, στην οποία συμμετέχουν 54 ομάδες, τη β΄ φάση των ομίλων με 28 ομάδες και την τελική φάση με 8 ομάδες.

## Οι διοργανώσεις
### Τουρνουά Νέων ΦΙΦΑ 1948–1954
 
 Πρωταθλήτρια αναδείχθηκε η ομάδα με την καλύτερη διαφορά τερμάτων στο τουρνουά.

### Τουρνουά Νέων ΟΥΕΦΑ
Το 1955 τη διοργάνωση ανέλαβε η UEFA αλλά τις δύο πρώτες χρονιές το τουρνουά περιλάμβανε μόνο φάση ομίλων, χωρίς τελική φάση για την ανάδειξη τελικού νικητή.
#### Τουρνουά Νέων 1955–1956 (Όμιλοι)

#### Τουρνουά Νέων 1957–1980

### Ευρωπαϊκό πρωτάθλημα Νέων ΟΥΕΦΑ
#### Ευρωπαϊκό πρωτάθλημα Κ-18 (1981–2001)

#### Ευρωπαϊκό πρωτάθλημα Κ-19 (2002–Σήμερα)

## Νίκες και φιναλίστ ανά χώρα

## Δείτε επίσης
*Ευρωπαϊκό Πρωτάθλημα Ποδοσφαίρου
*Ευρωπαϊκό Πρωτάθλημα Ποδοσφαίρου Κ-21
*Ευρωπαϊκό Πρωτάθλημα Ποδοσφαίρου Κ-17

## Παραπομπές


## Εξωτερικοί σύνδεσμοι
* Ευρωπαϊκό Πρωτάθλημα Κ-18/Κ-19 και οι Πρόδρομοί του, RSSSF 
* Ευρωπαϊκό Πρωτάθλημα Νέων Κάτω των 19, UEFA 

Κατηγορία:Διοργανώσεις UEFA (εθνικές ομάδες)
Κατηγορία:Διεθνείς αθλητικές διοργανώσεις της Ευρώπης
*
Μπραζίλ (ταινία, 1985)

**Μπραζίλ** (αγγλικά: Brazil) (ελληνικά: Βραζιλία) είναι το όνομα κινηματογραφικής ταινίας φαντασίας του 1985.
## Πλοκή

Ο Σαμ Λόρι είναι ένας μικρός νομοταγής υπάλληλος στα κεντρικά αρχεία του παντοδύναμου υπουργείου πληροφοριών. Βρισκόμαστε σε μία σκοτεινή πραγματικότητα όπου η γραφειοκρατία κυβερνάει τα πάντα. Η μητέρα του Σαμ έχει μεγάλη επιρροή και προσπαθεί συνέχεια να του φτιάξει την καριέρα.

Ο Σαμ εμπλέκεται σε μια σκευωρία. Γνωρίζει κατά λάθος τον καταζητούμενο τρομοκράτη Τατλ, μηχανικό καλοριφέρ στο επάγγελμα. Μια μέρα γίνεται ένα μηχανογραφικό λάθος και αντί για τον καταζητούμενο Τατλ η αστυνομία συλλαμβάνει τον αθώο Μπατλ. Ο Σαμ εμπλέκεται όλο και περισσότερο στην μυστηριώδη υπόθεση, ενώ παράλληλα ψάχνει για να βρει τα ίχνη της άγνωστης αγαπημένης του που θα γνωρίσει τυχαία.

Η ιστορία γίνεται όλο και πιο παράλογη. Ο Σαμ αποφασίζει να επέμβει και να σώσει την αγαπημένη του. Θα πέσει όμως θύμα της γραφειοκρατίας και από τα βασανιστήρια θα χάσει τα λογικά του. Η μόνη διέξοδος είναι η απόδραση σε έναν κόσμο φανταστικό, όπου τα πάντα είναι ειδυλλιακά.

## Βραβεύσεις
* Η ταινία προτάθηκε το 1986 για βραβείο Όσκαρ στις κατηγορίες *καλύτερο σενάριο* και *καλύτερη Art Direction*.
* Στον διαγωνισμό *Los Angeles Film Critics Association Awards* βραβεύτηκε το 1985 στην κατηγορία *καλύτερη ταινία*, *καλύτερο σενάριο* και *καλύτερη σκηνοθεσία*.

## Παραπομπές

## Εξωτερικοί σύνδεσμοι
* Informationen und Kritik auf filmstarts.de
* Interview mit Gilliam über ''Brazil'' (englisch)
* Über die Visualisierung von ''Brazil'' (englisch)

Κατηγορία:Ταινίες του 1985
Κατηγορία:Βρετανικές ταινίες της δεκαετίας 1980
Κατηγορία:Δυστοπικές ταινίες
Κατηγορία:Πολιτικές σατιρικές ταινίες
Κατηγορία:Κωμικές ταινίες επιστημονικής φαντασίας
Κατηγορία:Βρετανικές σατιρικές ταινίες
Κατηγορία:Βρετανικές ταινίες επιστημονικής φαντασίας
Κατηγορία:Βρετανικές ταινίες φαντασίας
Κατηγορία:Αγγλόφωνες ταινίες
Κατηγορία:Ταινίες παραγωγής Regency Enterprises
Κυδοιμός

Στην ελληνική μυθολογία ο **Κυδοιμός** ήταν η προσωποποίηση του θορύβου της μάχης, το αντίστοιχο πνεύμα ή δαίμονας. Ο Κυδοιμός ουσιαστικά ταυτίζεται με τον ***`Ομαδο***. Απεικονιζόταν μαζί με την Έριδα και την Κήρα πάνω στην Ασπίδα του Αχιλλέα, που περιγράφεται στην *[[Ιλιάδα]]* (Σ 535). Ο Εμπεδοκλής, αναφερόμενος στην παλιά εποχή, γράφει χαρακτηριστικά ότι *«ουδέ τις ην κείνοισιν `Αρης θεός, ουδέ Κυδοιμός»*, δηλαδή ότι κατά την εποχή του «Χρυσού Γένους» ούτε πόλεμος υπήρχε, ούτε οι ήχοι της μάχης. Στην «Ειρήνη» του Αριστοφάνη ο Κυδοιμός αναφέρεται (στ. 255 κ.ε.) ως γιος του πολέμου, όπως και στο «Λεξικό της Σούδας», μαζί με τον Δείμο και τον Φόβο.

## Εξωτερικοί σύνδεσμοι
* Ο Κυδοιμός στο «Theoi.com»

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κατηγορία:Δαίμονες της ελληνικής μυθολογίας
Κατηγορία:Θεότητες του πολέμου της ελληνικής μυθολογίας
Γονέας

*Γονέας* ή *γονιός* λέγεται ο πατέρας ή η μητέρα, κάποιος που γεννά, τίκτει, ή ανατρέφει και μεγαλώνει ένα τέκνο. Οι διάφοροι ρόλοι των γονέων διαφέρουν ανάλογα με την ηλικία και είναι ιδιαίτερα πολύπλοκοι στις διάφορες ανθρώπινες κουλτούρες.

## Μητέρα

**Μητέρα** είναι ο βιολογικός ή κοινωνικός θηλυκός γονέας ενός παιδιού ή νεογνού.  Ο μητρικός δεσμός περιγράφει τα συναισθήματα που έχει μια μητέρα για τα παιδιά της (ή τα παιδιά άλλων). Για ένα θηλαστικό όπως ο άνθρωπος, η μητέρα κυοφορεί το παιδί της (που λέγεται αρχικά έμβρυο και στη συνέχεια βρέφος) στη μήτρα από την γονιμοποίηση ή εμφύτευση μέχρι το βρέφος να είναι αρκετά ανεπτυγμένο για να γεννηθεί.  Η μητέρα τότε εισέρχεται σε οδύνες (labor) και τίκτει.  Μετά τον τοκετό, η μητέρα γαλακτίζει και θηλάζει το παιδί.

## Πατέρας

**Πατέρας** λέγεται παραδοσιακά ο αρσενικός γονέας. Όπως και οι μητέρες, οι πατέρες κατηγοριοποιούνται ανάλογα με την βιολογική, κοινωνική ή νομική τους σχέση με το παιδί.  Ιστορικά, η βιολογική σχέση της πατρότητας είναι καθοριστική για την ταυτότητα του πατέρα. 

Κατηγορία:Οικογένεια
Κατηγορία:Ανθρώπινη ανάπτυξη
Κατηγορία:Γάμος
Κατηγορία:Ανατροφή παιδιών
Κονίσαλος

Στην ελληνική μυθολογία με το όνομα **Κονίσαλος** ήταν γνωστός ένας δαίμονας ή Σάτυρος. Ο Κονίσαλος, όπως μας πληροφορεί ο Στράβων (ΙΓ΄ 588), ήταν αττική θεότητα και συσχετιζόταν ή και ταυτιζόταν με τον (φρυγικής καταγωγής) Πρίαπο, καθώς και με τον Ορθάνη και τον Τύχωνα. Μια ολόκληρη κατηγορία, οι «πριαπώδεις» ή φαλλικοί δαίμονες, φαίνεται να εκπροσωπούνται υπό το όνομα «Κονίσαλος» στη *[[Λυσιστράτη (κωμωδία)|Λυσιστράτη]]* του Αριστοφάνη, στον στίχο 983: *«είσαι άνθρωπος ή ένας Κονίσαλος;»* Πουθενά δεν αναφέρονται οι γονείς του Κονισάλου, αλλά πιθανώς πατέρας του ήταν ο Ερμής ή ο Διόνυσος. Η λέξη *«κονίσαλος»* ετυμολογικά σημαίνει «λάγνος».

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κατηγορία:Δαίμονες της ελληνικής μυθολογίας
Κυδραγόρα

Στην ελληνική μυθολογία με το όνομα **Κυδραγόρα** είναι γνωστή μία θυγατέρα του βασιλιά των Μυκηνών Ατρέα. Η Κυδραγόρα φαίνεται ότι ταυτίζεται με την Αστυόχη ή Αναξίβια, αφού αναφέρεται ότι παντρεύτηκε τον Στροφίο ή τον πατέρα του, τον Κρίσο, και έγινε η μητέρα του Πυλάδη.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κυδραγορ
Spyware

Με τον όρο αγγλικό όρο **spyware** ή τον ελληνικό **λογισμικό κατασκοπίας**, αναφερόμαστε σε ένα είδος κακόβουλου λογισμικού το οποίο φορτώνεται κρυφά (με ύπουλο τρόπο) σε έναν υπολογιστή  χωρίς να το ξέρει ο χρήστης και εκτελείται στο παρασκήνιο κάνοντας διάφορα πράγματα πίσω από την πλάτη του χρήστη. 
Το Spyware κρύβεται ώστε να μην μπορεί το θύμα να τον εντοπίσει εύκολα, συγκεντρώνει στοιχεία σχετικά με το χρήστη (ιστοσελίδες που επισκέπτεται, κωδικούς πρόσβασης, ακόμη και αριθμούς πρόσβασης πιστωτικών καρτών). 
Επίσης αλλάζει ρυθμίσεις και εκτελεί άλλες κακόβουλες και ενοχλητικές δραστηριότητες.  

## Κατηγορίες Spyware
# Μάρκετινγκ, στο οποίο συλλέγει πληροφορίες και τις στέλνει στον κύριό του, συνήθως με σκοπό την καλύτερη στόχευση της διαφήμισης σε συγκεκριμένες μηχανές.
# Παρακολούθησης, όπου η εταιρείες τοποθετούν εσκεμμένα λογισμικό κατασκοπίας στις μηχανές των υπαλλήλων ώστε να παρακολουθούν τι κάνουν και ποιες τοποθεσίες Ιστού επισκέπτονται.
# Η τρίτη κατηγορία πλησιάζει το κλασικό κακόβουλο λογισμικό, όπου η μολυσμένη μηχανή γίνεται τμήμα μίας στρατιάς υπολογιστών ζόμπι.

## Τρόποι εξάπλωσης

* *Με την εγκατάσταση προγραμμάτων*: Συνήθως με προγράμματα ανταλλαγής αρχείων  (peer-to-peer π.χ. το Kazaa)
* *Με την εγκατάσταση πρόσθετων (Add-ons)*: Τα Add-ons είναι προγράμματα που ενισχύουν τον browser. Μπορεί να είναι γραμμές εργαλείων, κουμπιά αναζήτησης, κινούμενες εικόνες κλπ.
* *Με την επίσκεψη σε δικτυακούς τόπους*: Μερικοί δικτυακοί τόποι προσπαθούν να κατεβάσουν και να εγκαταστήσουν αυτόματα στον υπολογιστή σας spyware.

## Τι κάνει το Spyware
# Αλλαγή της αρχικής σελίδας του browser
# Τροποποίηση της λίστας αγαπημένων (σελιδοδεικτών) του browser
# Προσθήκη νέων γραμμών εργαλείων στο browser
# Εμφανίζουν  συνεχώς παράθυρα  με ανεπιθύμητες διαφημίσεις
# Ξεκινάνε μαζί με τον υπολογιστή  κατά την εκκίνηση του και πιάνουν μνήμη και υπολογιστική ισχύ.
# To spyware κάποιες φορές απενεργοποιεί το firewall, αφαιρεί ανταγωνιστικό λογισμικό κατασκοπίας και εκτελεί άλλες κακόβουλες ενέργειες. 
 
Τα πρώτα τρία στοιχεία αλλάζουν τη συμπεριφορά του browser, με τέτοιο τρόπο ώστε ακόμη κ η επανεκκίνηση του συστήματος δεν επαναφέρει τις προηγούμενες τιμές. Η επίθεση αυτή είναι γνωστή ως **πειρατεία φυλλομετρητή (browser hijacking)**.

## Βιβλιογραφία
* 

Κατηγορία:Κακόβουλο λογισμικό
Κατηγορία:Ασφάλεια υπολογιστών
Αυτοκράτειρα Θεοδώρα

Υπήρξαν δύο Αυτοκράτειρες της Βυζαντινής Αυτοκρατορίας με το όνομα **Θεοδώρα**:

* Θεοδώρα (9ος αιώνας) 
* Θεοδώρα (11ος αιώνας) 
* Θεοδώρα Καντακουζηνή, κόρη του αυτοκράτορα Νικηφόρου Καντακουζηνού και σύζυγος του αυτοκράτορα της Τραπεζούντας Αλέξιου Γ' Μεγάλου Κομνηνού, υπήρξε Αυτοκράτειρα της Τραπεζούντας τον 14ο αιώνα.

Τέλος, Θεοδώρα ονομαζόταν η σύζυγος του Αυτοκράτορα Ιουστινιανού, τον 6ο αιώνα.

## Δείτε επίσης
*Θεοδώρα
*Αγία Θεοδώρα
Μασάουα

Η **Μασάουα** είναι λιμάνι στην Ερυθρά θάλασσα  στα παράλια της Ερυθραίας. Την έχουν διεκδικήσει κατά καιρούς διάφορες χώρες και έχει αποτελέσει αποικία για την Αίγυπτο, την Οθωμανική αυτοκρατορία, την Ιταλία, τη Μεγάλη Βρετανία και την Αιθιοπία για να περιέλθει τελικά στην ανεξάρτητη Ερυθραία το 1991.

Αποτέλεσε πρωτεύουσα της ιταλικής αποικίας της Ερυθραίας μέχρι το 1900, οπότε πρωτεύουσα της αποικίας έγινε η Ασμάρα.

Η Μασάουα έχει μέση θερμοκρασία περίπου 30&nbsp;°C, που είναι από τις υψηλότερες στον κόσμο, και θεωρείται «μία από τις πιο θερμές παράκτιες θαλάσσιες περιοχές στον κόσμο».

## Ιστορία
 
Η ιστορική Μασάουα εκτείνεται στα νησιά Μπάσε, όπου βρίσκεται το παλαιό κέντρο της, και Ταουλούντ (ή Ταουαλούτ, Ταουλούντ), τα οποία συνδέονται τόσο μεταξύ τους όσο και με την ηπειρωτική ακτή μέσω φραγμάτων. Η πόλη φαίνεται να αναπτύχθηκε ως λιμάνι μεταξύ του 8ου και του 10ου αιώνα, έπειτα από την παρακμή του γειτονικού λιμανιού του Άδουλις, που βρισκόταν περίπου 50 χιλιόμετρα νοτιότερα.

Η Μασάουα ήταν γνωστή στους Άραβες γεωγράφους από νωρίς. Ο Γιακούμπι αναφέρθηκε στο λιμάνι της Ερυθράς Θάλασσας στο έργο του ''Kitab al-Buldan'' ως *Μπάντι*, παραφθορά του τοπικού ονόματος *Μπάσε* στη γλώσσα τιγκρινιακή γλώσσα, ενώ ο αλ-Μασουντί το ανέφερε το 935 ως *Νάσε*. Το κοντινό Αρχιπέλαγος Νταλάκ βρισκόταν υπό τον έλεγχο των Αράβων, ενώ η ακτή της Μασάουα ελεγχόταν από φυλές των Μπέτζα. Με την άνοδο του Σουλτανάτου του Νταλάκ τον 11ο αιώνα, η Μασάουα έγινε ο κύριος σύνδεσμος μεταξύ της μουσουλμανικής ακτής της Ερυθράς Θάλασσας και των χριστιανικών ορεινών περιοχών. Η τοπική παράδοση μιλά για τον *Σεγιούμα Μπαχρ* («Έπαρχο της Θάλασσας»), έναν ανεξάρτητο κυβερνήτη του Νταλάκ και των παράκτιων περιοχών, που έλεγχε τις εμπορικές διαδρομές μεταξύ της Αιθιοπίας και της Αραβικής Χερσονήσου.

Από τον 14ο αιώνα και έπειτα, η Μασάουα προσέλκυσε αυξημένο ενδιαφέρον από τους χριστιανούς ηγεμόνες των ορεινών περιοχών. Κατά τις περιόδους πολιτικής ενοποίησης, οι Αιθίοπες κυβερνήτες επέκτειναν την επιρροή τους έως τη Μασάουα, ανταγωνιζόμενοι τον ηγεμόνα του Νταλάκ. Οι πολεμικοί ύμνοι του αυτοκράτορα Γιεσάκ Α' αναφέρουν εκστρατείες στη Μασάουα, όπου υπέταξε τον αναπληρωτή του Νταλάκ. Ο αυτοκράτορας Ζάρα Γιακόμπ, αφού εδραίωσε τον έλεγχο στα κοντινά υψίπεδα, φαίνεται να έφτασε στη Μασάουα στα μέσα του 15ου αιώνα. Οχύρωσε τη χερσόνησο Γκερέρ, απέναντι από την πόλη-νησί, σύμφωνα με ένα χρονικό του Άντι Νεϊαμέν. Αναφέρεται επίσης ότι τόσο η Μασάουα όσο και το Νταλάκ λεηλατήθηκαν από τους Αβησσυνούς το 1464/65, κατά τη διάρκεια της οποίας «ο Καδής» σκοτώθηκε (πιθανώς ένας ισχυρός ανώτερος αξιωματούχος της Μασάουα).

Η Μασάουα απέδιδε φόρο υποτέλειας στους Αβησσυνούς ηγεμόνες των γειτονικών υψιπέδων, όπως ο *[[Bahr Negash|Μπαχρ Νεγκάς]]* ή ο κυβερνήτης των παράκτιων επαρχιών, αλλά παρέμενε συνδεδεμένη με τον ηγεμόνα του Νταλάκ, ο οποίος ήταν υποτελής του σουλτάνου στο Άντεν.

## Παραπομπές


Κατηγορία:Πόλεις της Ερυθραίας
Μελιτίνη Λακωνίας

Η **Μελιτίνη** είναι μανιάτικο χωριό του Νομού Λακωνίας μεταξύ του Γυθείου και της Σπάρτης στους πρόποδες του Ταϋγέτου, με 130 κατοίκους το 2001. Η παλαιότερη ονομασία του είναι Ζελίνα (σημαίνει πράσινο στα Σλάβικα). Έχει το όνομα του παλιού Δήμου Μελιτίνης. Ο κεντρικός ναός είναι η Αγία Βαρβάρα . Με το Νόμο Καποδίστρια , ο οικισμός εντάχθηκε στο Δήμο Σμύνους. Στο χωριό αξιοθέατα είναι δύο πηγές, όπως επίσης και το παλαιό σχολείο, το οποίο φέρεται να ίδρυσε ο αγωνιστής του 1821, Παναγιωτάκης Γιατράκος.

## Δ.δ. Μελιτίνης
Το χωριό αποτελεί οικισμό ομώνυμου Δημοτικού Διαμερίσματος, που έχει συνολικά 242 κατοίκους. Οι οικισμοί του είναι:

* η *Μελιτίνη ή Ζελίνα*, έδρα.
* η *Αγία Μαρίνα ή Τσέρια* [ 54 ]
* η *Λεμονέα ή Ρόζοβα* [ 58 ].

Η κεντρική εκκλησία είναι η αγία Βαρβάρα στην Μελιτίνη με όμορφο πετρόκτιστο καμπαναριό από το 1910, ο Άγιος Νικόλαος στη Λεμονιά και Απόστολος Πέτρος στην Αγία Μαρίνα.
Η Αγία Μαρίνα είναι χωριό που σήμερα έχει ελάχιστους κατοίκους , περίπου 10-12 μόνιμους (το καλοκαίρι βέβαια αυξάνεται ο πληθυσμός του).Παλαιότερα είχε περισσότερους κατοίκους και βασιζόταν στην αγροτική οικονομία. Τα λούπινα (κυρίως για ζωοτροφές), οι ελιές , το εξαιρετικό ελαιόλαδο, αλλά και οι φακές είναι χαρακτηριστικά παραδείγματα. Και η κτηνοτροφία ήταν σημαντικός παράγοντας. Επειδή στο χωριό δεν υπήρχαν πηγές οι καλλιέργειες ήταν ξερικές.

Μετά από δωρεά ενός πλούσιου Πετρινιώτη (δηλ. κατοίκου του χωριού Πετρίνα) έχει δημιουργηθεί γεώτρηση στην Αγία Μαρίνα και από εκεί το νερό έρχεται στα σπίτια του χωριού.

## Εξωτερικοί σύνδεσμοι
*Επιμελητήριο Λακωνίας/Δήμος Σμύνους

Μελιτινη
Κατηγορία:Μάνη
Κατηγορία:Δήμος Ανατολικής Μάνης
Λασαία

thumb|300 px| Ο χώρος της αρχαίας πόλης Λασσαίας σε σκίτσο του 1850. Διακρίνεται ο αρχαίος μόλος. Στο βάθος οι Καλοί Λιμένες.
Η **Λασαία** *(Λάσαια ή Λασός ή Αλάς ή Αλάσσα)* ήταν πόλη της αρχαίας Κρήτης. Βρίσκεται σε απόσταση 2,5χλμ ανατολικά από τους Καλούς Λιμένες και αναφέρεται στην Καινή Διαθήκη ως πόλη κοντά στους Καλούς Λιμένες, οι οποίοι αποτέλεσαν σταθμό του αποστόλου Παύλου . Ήταν ένα από τα λιμάνια επίνεια της αρχαίας Γόρτυνος, πρωτεύουσας της Κρήτης. Η περιοχή είναι πλούσια σε  κοιτάσματα χαλκού ο οποίος εξορύχθηκε εκτεταμένα κατά την αρχαιότητα.  Σώζεται ο αρχαίος μόλος που αποτελείται από ογκόλιθους ριγμένους μεταξύ της ακτής και της μικρής νησίδας που είναι γνωστή ως **Τράφος**. Το νεκροταφείο της πόλης έχει εντοπιστεί στα δυτικά σε σχέση με την νησίδα. 
Σήμερα οι ανασκαφές βρίσκονται σε εξέλιξη. Διασώζονται λείψανα πρωτομινωικών (θολωτοί τάφοι), ρωμαϊκών χρόνων, και ερείπια εκκλησίας των πρώτων χριστιανικών χρόνων.

## Αναφορές


## Εξωτερικοί σύνδεσμοι
*Οι αρχαίες πόλεις της Κρήτης
*Οι βιβλικοί τόποι της Ελλάδας

Κατηγορία:Πόλεις της αρχαίας Κρήτης
Κατηγορία:Αρχαιολογικοί τόποι στην Ελλάδα